<p><a href="http://www.shabab3net.com/vb"><img border="0" src= "http://www.shabab3net.com/images/bsmala.gif" width="409" height= "93" /></a></p> <div align="right"><font face="Arial" size="5" color= "#0033CC">مراتى ست على نياتها!!!!!!!!<br /> <br /> انت فين ياعم ؟ وحشتنا<br /> انت كمان وحشتنا<br /> الدنيا وخدانا ياأخى عالفاضى<br /> حنعمل ايه ؟ ادينا عايشين<br /> مالك سلامتك ؟ فيه حاجة ؟<br /> حاجة واحدة ؟<br /> فيه ايه وغوشتنى - امك كويسة والعيال وامهم؟<br /> كله كويس<br /> امال مالك<br /> مالى راح<br /> وانت كان حيلتك مال؟<br /> كان زمان - دلوقتى يعلم ربنا مابشوفه<br /> مراتى ياسيدى<br /> سلامتها<br /> عرفت حوار كده بينى وبين نورى ؟<br /> نورى ابنك !<br /> آه<br /> وهى ايه زعلها لما تتكلم مع ابنك ؟<br /> مش عارف - احنا كنا بنتكلم عادى انا وهو فى موضوع كده - والحكاية قلبت بغم !!!!<br /> ليه بس كده ياراجل<br /> ليه ايه - انا عامل مصاحبه ماهو بقى شحط فى الجامعة<br /> وبعدين كنتم بتتكلموا فى ايه ؟<br /> فى الحياه والصداقة والجواز والفن والسياسة وبنتكلم فى كل حاجة تقريبا لكن جت سيرة الجواز والخطوبة والجمال وحاجات كده - الواد اقوله شوف كده نانسى عجرم وامك كده فيه اى حاجة تشبهم من بعض<br /> الواد يقوللى ماما احلى<br /> امك احلى ؟ يامنافق يابن الـ .........-<br /> حقولها - وقعتك فله يابابا<br /> - تعرف حقطع مصروفك<br /> انت بتهددنى طيب حقولها تقطع مصروفك انت كمان<br /> ياعيل ياجبان<br /> اعملك ايه يابا كل شوية تهددنى بالمصروف - هى ال50 قرش بتجيب حاجة<br /> هو ده اللى موجود - لما تبقى تتنيل وتخلص هباب تعليم وتشتغل وتحوش وتتنيل تتجوز وتاخد واحدة شبه امك تخلف منها شوية تيران زيكم ابقى اديهم مصروف 10000 جنيه فى الاسبوع او اليوم ولايهمك- روح اقرألك كلمتين يمكن تبقى بنى آدم لو نجحت.<br /> ادى الموضوع اللى نروح ونيجى عليه فى الآخر- هو انا متعاقب علشان انا ابنك<br /> لأ انا المتعاقب علشان اتجوزت امك وخلفتك انت والتيران اخواتك<br /> يعنى نعمل ايه يابابا - وبعدين ان بتدخل ماما فى الموضوع ليه هى عملت حاجة دلوقتى ؟<br /> روح ذاكر وبس<br /> ومناكلش وملبسش ومنخرجش زمانروحش سينما<br /> آه ياعيونى - ياابنى اعمل اللى عليك وبعدين اطلب اللى ليك<br /> ياعنى عايزنى اذاكر طول السنة وانا جعان وعريان ومحبوس - هو انا معتقل ؟<br /> لأ انا المخطوف - ولو قعدتم 100 سنة واخدنى رهينة ماحيدفعلكم حد قرش فدية - انا بادفع الفدية بتاعتى من اول ماشفت صورة امك.<br /> وأمى مالها ؟ وبتدفع ايه ؟<br /> فلوس ياحبيبى - لما شفت صورتها - الست ام حسونة مش عاريفها ؟<br /> تيته ام حسونة<br /> أيوة نينة ام حسونة الخاطبة اللى جوزت الحتة كلها لبعض ايشى رسمى واشى عرفى وحظى انا جه فى الرسمى اللى ماتعرفش تطلع منه غير طريقة من تلاته<br /> ايه همة ؟<br /> ياتموت او تتسجن أو تتخلع<br /> قلت للواد كده ؟<br /> آه وانا حخاف ؟<br /> لأ أنا اللى خفت لما مراتى دلوقتى تعرف الموضوع ده من مراتك - حتعمل معايا مشكلة واكيد حتطلب منى انى ماأقعدش معاك تانى - شفت بقى عاجبك كده - دايما تجيبلى مشاكل مع مراتى ..<br /> وانا مالى بيك - هى اللى بتتلكك لك وايه الحل دلوقتى؟<br /> رأي انك تقول ن الواد نورى بسلامته كان واخد دوا كحة وعنده حرارة وبيهلوس أو كان فى رحلة وراجع واخد ضربة شمس.<br /> حتى لو قلت كده - مادام هو قال كده يبقى صادق عند امه حتى لو غير كلامه بعد كده مش حتفرق فى حاجة - النتيجة واحدة وربنا يستر<br /> مالك ؟<br /> انت اصلك مش عارف ام نورى هى صحيح على نياتها انما لما بتقلب او تشاور حماتى فى موضوع يبقى الدنيا خلصت - وانا قيامتى بتقوم كل يوم مرتين تلاته معاها هى او امها او هما الاتنين طب والله لأحكيلك حاجة حصلت بينى انا ومراتى ووحياتك تحكم بينا - انت زى اخويا مش كده ؟<br /> طبعا - اتفضل<br /> <br /> مراتى دى بقى قلبها ابيض قوى زى اللفت الشايخ وياعينى عليها بتصدق كل الناس حتى بتصدق الحكومة الا العبد الفقير الى لله أنا - وأعوذ بالله من كلمة انا - انا انسان غلبان قوى وانت عارفنى وباسمع الكلام وحنين قوى بس هى ست ....... مش قادر افتح بقى - الله لايورى عدو ولا حبيب على نياتها قوى.<br /> مرة كده واحنا قاعدين فى ساعة صفا وبالصدفة جت اغنية دى مكتوبالى بتاعة على الحجار الصوت الجميل والمزيكا اللى تشجى والكلمات اللى بتهز القلب بصوت صعب وصف حلاوته - وهو بيقول ( مكتوبالى ضحكتلى ضحكه هزت هزت كيانى - وانا هاخدها واطير بيها فى العلالى ) وفى عز الاغنية والجو الدافى العاطفى ده ومراتى معدية من جانبى رحت ماديت ايدي ليها راحت مديانى ايدها رحت واخدها فى حضن ابوى عفيف وحطيت راسى على كتفها بعد ماقعدت على حجرى - وفى عز الانسجام ده - خطر فى بالى سؤال قلت اسأله قبل مانسى - وياريتنى ماسألت كانت الوقعه هباب بعيد عنك .<br /> قلتلها - بتصدقى ياحبيبتى الكلام الفاضى ده ؟<br /> رفعت راسها وزاحت رأسى من على كتفها وبصت لى حتة دين بصة وفزت وقامت من على حجرى وانا بقيت عايز استخبى فى الكرسى اللى قاعد علية وباقول ياأرض انشقى وابلعينى وقلبى بيدق وعايز ينط يهرب من جسمى قبل مايحصل اللى حيحصل لى وشفته فى عنيها ووشها وشعرها اللى واقف زى القطط وهى بتتخانق.<br /> لكن ربنا ستر وجه تليفون من الست حماتى نجدنى شوية رحت رايح لابس هدومى بسرعة علشان اخرج وهى مشغولة مع امها كتهم مشغولية هم الاتنين - حاجة تجيب المرض وانا الدكتور محرج عليا العكننة وانا بحاول اتجنب اى استفزازات لكنها الحقيقة ست على نياتها - بتصدق كلام الاغانى ونفسها تطير فى الهوا وتسكن النجم العالى مع الواد الحليوة اللى طبعا يمكن كان كده زمان انما دلوقتى اظن الوضع اختلف شويتين - المهم عايزة ياتطير معاه فى سعادة يا اما تطيره هو من الدنيا عشان تجيلها السعادة وتعيشها بقى - بس هى الوضع ماختلفش عندها وعايزة تطير لفوق- اعمل ايه - خيالها حلو - عايشه مع نفسها مش وحش برضه الواحد يعيش فى خياله بس لما بتفوق بتبقى عصبية شويتين ومابنحبش نزعلها .وبالذات لما تطلب طلب أى طلب بيكون بصيغة حاسمة وطبعا الاحترام واجب لان الواحد بطبعه محترم ومالوش فى البهدلة - دايما ولاد الناس كدة - انما ولاد ال.....مابيكونوش كده.<br /> شفت بقى الدنيا عاملة فيا ايه ؟<br /> ياأخى انا بقالى 10 سنين كل يوم اسمع الكلام نفسه بس من ناس مختلفة - كل واحد اقعد معاه يقولى الموضع ده - دى بقى ظاهرة اجتماعية<br /> يعنى هو انت مش شايف الناس بقت عاملة ازاى ؟ حتاكل بعضها ياولداه - وفى الغالب الرجالة هى اللى بتتاكل - ياعينى عليهم هم كبش الفدا لبناء الحضارة الجاية<br /> حضارة جاية ؟ هى مش النهاية يعنى تقوم القيامة ؟<br /> ايوة دى النهاية لما يخلص عصر الحضارة اللى جاية<br /> حضارة جاية قبل القيامة حضارة ايه دى اللى بعدها تقوم القيامة<br /> حضارة وزمن حواء - اللى بيها تعمر الارض وتخرب - والعمار خلص وجه زمن الخراب الكونى على ايديها<br /> شوف كده كونليزا رايس - وسيفى ليفنى وميركل وكثيرات لانعرفهن<br /> زمن سيفى ليفنى جاى شوف حياتنا شكلها حيبقى ايه على ايديها<br /> أول ماتحكم المرأة فى اسرائيل تعرف ان الخراب جاى علطول - وطبعا ربنا مايرضيهوش الخراب عشان كده حتقوم القيامة فى منطقتنا - ده كله مش حيفرق معايا زى ماقلت انا واخد على كده - قيامتى بتقوم مرتين تلاته فى اليوم.<br /> الله يرحمك يعنى ؟<br /> جمعا ياحلو - ده الدوام لله.<br /> <br /> د/وائل وسيم المصرى<br /> 05/22/08<br /> اللهم صلى وأسلم وبارك عليك ياحبيى ياسيدى يارسول الله يامحمد<br /> ماطلع فجر يوم ودق قلب وقطرت سماء وجرى دم فى عروق</font></div>